சுங்கம் அச்சலு

சுங்கம் அச்சலு (Sunkam Achalu)(3 மார்ச் 1924 - 9 ஆகத்து 1983) ஓர் இந்திய அரசியல்வாதி ஆவார். இவர் மக்களவையின் (இந்திய நாடாளுமன்றத்தின் கீழ் சபை) உறுப்பினராக 1952 முதல் 1957 வரை ஆந்திராவின் நல்கொண்டா மக்களவைத் தொகுதியினைப் பிரதிநிதித்துவப்படுத்தினார்.

 இளமை 
கசய்யாவின் மகனான சுங்கம் அச்சலு 3 மார்ச் 1924 அன்று நல்கொண்டாவில் பிறந்தார்.Lok Sabha. Members Bioprofile: ACHALU, SHRI SUNKAM முறையான கல்வியைப் பெறாதா இவர், விவசாயியாக வேலை செய்தார். வீட்டில் உருதும் தெலுங்கும் படிக்கவும் எழுதவும் கற்றுக்கொண்டார். இதனுடன் அடிப்படை ஆங்கிலத் திறன்களைப் பெற்றார். 1946ஆம் ஆண்டு லிகாம்மாவை மணந்தார். நல்கொண்டா நகரில் உள்ள பட்டுகுடாவில் வசித்து வந்தார்.

 சமூக பணி மற்றும் அரசியல் போராட்டங்கள் 
சுங்கம் அச்சலு பட்டியல் சாதியினரின் முன்னேற்றத்திற்கான நீண்ட போராட்டத்திற்குத் தலைமை தாங்கினார். இளம் வயதிலேயே இந்திய தேசிய காங்கிரசின் உறுப்பினராகப் பணியாளரானார். பின்னர் அச்சலு காங்கிரசு கட்சியை விட்டு வெளியேறி, பட்டியல் சாதிகள் கூட்டமைப்பு தலைவராக ஆனார். 1948 மற்றும் 1950க்கு இடையில் இவர் இந்தியக் குடியரசுக் கட்சியின் நல்கொண்டா மாவட்ட கிளையின் தலைவராகப் பணியாற்றினார். ஐதராபாத் பட்டியலிடப்பட்ட சாதிகள் கூட்டமைப்பின் செயற்குழு உறுப்பினராகவும் இருந்தார்.

 1952 தேர்தல் 
இருப்பினும், 1952 இந்திய பொதுத் தேர்தலுக்கு முன்னதாக, மக்களவைக்குப் போட்டியிட இவருக்கு இந்தியக் குடியரசுக் கட்சியின் சார்பில் அனுமதி மறுக்கப்பட்டது. நல்கொண்டா மக்களவைத் தொகுதி பட்டியல் சாதியினருக்கு ஒதுக்கப்பட்ட நிலையில் மக்கள் சனநாயக முன்னணியின் வேட்பாளராக இவர் போட்டியிட்டார். இவர் ரவி நாராயண ரெட்டியின் துணையாக இருந்தார். சுங்கம் அச்சலு, அதிக வாக்கு வித்தியாசத்தில் வெற்றி பெற்றார். இவர் 282,117 வாக்குகளைப் பெற்றார்.Election Commission of India. STATISTICAL REPORT ON GENERAL ELECTIONS, 1951 TO THE FIRST LOK SABHA - VOLUME I (NATIONAL AND STATE ABSTRACTS & DETAILED RESULTS) இவரது இந்தியக் குடியரசுக் கட்சி எதிர்ப்பாளர் தனது வைப்புத்தொகையை இழந்தார். 27 வயது, சுங்கம் அச்சலு இந்த நேரத்தில் இளம் நாடாளுமன்ற உறுப்பினர்களில் ஒருவர்.

கட்சி உறுப்பினராக இல்லாவிட்டாலும், மக்களவையில் இந்தியப் பொதுவுடமைக் கட்சியின் நாடாளுமன்றக் குழுவில் சுங்கம் அச்சலு செயல்பட்டார். பட்டியலிடப்பட்ட சாதியினரின் முன்னேற்றத்திற்கு முன்னுரிமை அளிக்க இவர் கட்சியில் செல்வாக்கு செலுத்த முயன்றார்.

 இறப்பு 
சுங்கம் அச்சலு 9 ஆகத்து 1983 அன்று நல்கொண்டாவில் இறந்தார்.

 மேற்கோள்கள் 

பகுப்பு:1ஆவது மக்களவை உறுப்பினர்கள்
பகுப்பு:1983 இறப்புகள்
பகுப்பு:1924 பிறப்புகள்
பகுப்பு:ஆந்திரப் பிரதேச அரசியல்வாதிகள்